CELEX: 32017R0472
Language: hr
Date: 2017-03-15 00:00:00
Title: Provedbena uredba Komisije (EU) 2017/472 оd 15. ožujka 2017. o izmjeni Provedbene uredbe (EU) 2016/2080 u pogledu rokova za podnošenje ponuda

18.3.2017   
            
            
               HR
            
            
               Službeni list Europske unije
            
            
               L 73/5
            
         PROVEDBENA UREDBA KOMISIJE (EU) 2017/472
   оd 15. ožujka 2017.
   o izmjeni Provedbene uredbe (EU) 2016/2080 u pogledu rokova za podnošenje ponuda
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržištâ poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) 2016/1240 оd 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (2), a posebno njezin članak 28.,
   budući da:
   
               (1)
            
            
               Provedbenom uredbom Komisije (EU) 2016/2080 (3) otvorena je prodaja obranog mlijeka u prahu putem natječajnog postupka. Njome su predviđena dva djelomična poziva na podnošenje ponuda svakog mjeseca, osim kolovoza i prosinca.
            
         
               (2)
            
            
               Iskustva s dosad provedenim djelomičnim pozivima na podnošenje ponuda pokazala su postojanje ograničenog interesa za podnošenje ponuda u sadašnjim tržišnim uvjetima. Stoga je potrebno smanjiti broj rokova u kojima se ponude mogu podnositi na jedan rok mjesečno. Analizom troškova i koristi pokazalo se da takav rok u mjesecu kolovozu više nije opravdan.
            
         
               (3)
            
            
               Provedbenu uredbu (EU) 2016/2080 trebalo bi stoga na odgovarajući način izmijeniti.
            
         
               (4)
            
            
               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   Članak 2. stavak 2. Provedbene uredbe (EU) 2016/2080 zamjenjuje se sljedećim:
   
      „2.   Rokovi za podnošenje ponuda na svaki sljedeći djelomični poziv počinju prvog radnog dana nakon završetka prethodnog roka. Završavaju prvog i trećeg utorka u mjesecu u 11.00 (po briselskom vremenu). No, rok koji počinje u srpnju završava trećeg utorka u rujnu u 11.00 (po briselskom vremenu), a u kolovozu ne počinje nijedan rok. U prosincu rok završava drugog utorka u 11.00 (po briselskom vremenu). Ako je utorak državni praznik, rok je 11.00 (po briselskom vremenu) prethodnog radnog dana.”
   
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. ožujka 2017.
      
         
            Za Komisiju,
         
         
            u ime predsjednika,
         
         Phil HOGAN
         
            Član Komisije
         
      
   
   
      (1)  SL L 347, 20.12.2013., str. 671.
   
   
      (2)  SL L 206, 30.7.2016., str. 71.
   
   
      (3)  Provedbena uredba Komisije (EU) 2016/2080 оd 25. studenoga 2016. o otvaranju prodaje obranog mlijeka u prahu putem natječajnog postupka (SL L 321, 29.11.2016., str. 45.).